
הכנסת השמונה עשרה





נוסח לא מתוקן

מושב שלישי

פרוטוקול מס' 607
מישיבת ועדת הכספים

יום שלישי, י"ד בטבת התשע"א  (21 בדצמבר 2010), שעה 13:20

סדר היום:

חוק המדיניות הכלכלית לשנים 2011 ו-2012 (תיקוני חקיקה), התשע"א-2010

פרק ט"ז (שונות), סעיף 66(1) (הגבלים עסקיים – חקלאות)

נכחו:

חברי הוועדה:

משה גפני – היו"ר

יעקב אדרי

חיים אורון

זבולון אורלב

זאב אלקין

אורי אריאל

מגלי והבה

יצחק וקנין

שי חרמש

אחמד טיבי

שלי יחימוביץ

אמנון כהן

ראלב מג'אדלה

שלמה מולה

אברהם מיכאלי

אנסטסיה מיכאלי

חנא סוייד

ציון פיניאן

פניה קירשנבאום

מירי רגב

דוד רותם

נחמן שי

ליה שמטוב

רונית תירוש

מוזמנים:

סגן שר האוצר, יצחק כהן

משה בר סימן-טוב, סגן הממונה על התקציבים, משרד האוצר

אייל אפשטיין, סגן הממונה על התקציבים, משרד האוצר

ערן פולק, סגן הממונה על התקציבים, משרד האוצר

עו"ד מיכל דויטש, ממונה חקיקה, רשות המסים בישראל, משרד האוצר

עו"ד תמים עבדלחאלים, הלשכה המשפטית, משרד האוצר

ייעוץ משפטי:

שגית אפיק

שמרית גיטלין שקד

אייל לב ארי

ענת מימון

מירב תורג'מן

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ

חוק המדיניות הכלכלית לשנים 2011 ו-2012 (תיקוני חקיקה), התשע"א-2010

פרק ט"ז (שונות), סעיף 66(1) (הגבלים עסקיים – חקלאות)

היו"ר משה גפני:

אנחנו עוברים לסעיף 66, הגבלים עסקיים.

שגית אפיק:

סעיף (1) הוא החקלאות.

היו"ר משה גפני:

סעיף 66 פסקה (1).


אנחנו מדברים על הגבלים עסקיים על החקלאות.  עמוד 72, סעיף 66(1). מבקשים את הנושא של ההגבלים העסקיים, לגבי הנושא של החקלאות. אני מבקש לפצל את הסעיף הזה מחוק ההסדרים ולקיים עליו דיון נפרד.


אנחנו מצביעים על הפיצול.

ה צ ב ע ה

הפיצול אושר

סעיף 66(1) פוצל.

פסקה 66(2) היא הספנות ועל זה אני מבקש לא לדון עכשיו.

מירי רגב:

למה?

פניה קירשנבאום:

נפצל גם את הסעיף הזה.

מירי רגב:

למה לא נפצל גם את הסעיף הזה?

אמנון כהן:

שר התחבורה ביקש לפצל.

זאב אלקין:


אי אפשר בחמש דקות לפצל שני דברים.

יעקב אדרי:

נעשה הפסקה וכל עשר דקות נפצל נושא אחר.

היו"ר משה גפני:


רבותיי, אני אגיד לכם על מה עוד לא הצבענו. לא הצבענו  על עיתונאי חוץ.

יעקב אדרי:

שזה נושא קל.

היו"ר משה גפני:


כן. זה בסדר. 

יעקב אדרי:

אחמד טיבי כבר הודיע.

היו"ר משה גפני:


לא נשבור לו את המילה. לא הצבענו על נושא העברת מידע בנושא של משרד התעשייה. לא הצבענו על ההסתייגות של קבוצות הרכישה, על ההסתייגות שהועלתה כאן.

מירי רגב:

לא הצבענו על דיור ציבורי.

היו"ר משה גפני:


רגע. אל תקדימי את המאוחר. אני הולך לפי הסדר. לא הצבענו על עידוד השקעות הון. לא הצבענו על סילוק פולשים. לא הצבענו על הספנות. לא הצבענו על הדיור הציבורי. מכיוון שאין לי עדיין הסכמות בעניין הזה – ולא חשוב לי איזה הסכמות, יכולות להיות הסכמות כלליות, יכולות להיות הסכמות של קואליציה-אופוזיציה, יכולות להיות הסכמות בתוך האופוזיציה או בתוך הקואליציה – אני מקדים את ההפסקה אליה נצא עכשיו ואני מחדש את הדיון שעה 15:00.


אני מודה לכם.

הישיבה ננעלה בשעה 13:30

